**บทที่ 3**

**วิธีดำเนินการวิจัย**

การวิจัยเรื่องอาชีวเชิงสร้างสรรค์ พัฒนารูปแบบการเรียนรู้เพื่อความใส่ใจในอาชีพชุมชน เขตเทศบาลตำบลเปือยน้อย อำเภอเปือยน้อย จังหวัดขอนแก่น โดยเป็นการวิจัยแบบผสานวิธี คือ วิจัยเชิงคุณภาพและเชิงปริมาณร่วมกัน (Mixed Methodology) และประยุกต์ใช้ระเบียบวิธีดำเนินการวิจัยเพื่อท้องถิ่น (Community – Based Research : CBR) ซึ่งผู้วิจัยได้ดำเนินการดังนี้

1. ระเบียบวิธีวิจัย

2. แผนการดำเนินงาน

3. เครื่องมือที่ใช้ในการวิจัย

4. การเก็บรวมรวมข้อมูล

5. การสร้างเครื่องมือและการหาคุณภาพของเครื่องมือที่ใช้ในการวิจัย

6. การวิเคราะห์ข้อมูล

7. บทสังเคราะห์ความเป็นนวัตกรรมเพื่อการพัฒนาท้องถิ่น

**ระเบียบวิธีวิจัย**

นวัตกรรมเพื่อการพัฒนาท้องถิ่นเรื่องชีวเชิงสร้างสรรค์ พัฒนารูปแบบการเรียนรู้เพื่อความใส่ใจในอาชีพชุมชน เขตเทศบาลตำบลเปือยน้อย อำเภอเปือยน้อย จังหวัดขอนแก่น เป็นนวัตกรรมทางสังคม (Social Innovation) ที่มุ่งเน้นการสร้างรายได้สร้างอาชีพ สร้างผลิตภัณฑ์ให้ได้มาตรฐาน การถ่ายทอดความรู้ฝีมือสู่เยาวชน ซึ่งงานวิจัยนี้มีวัตถุประสงค์ทั้งหมด 3 ประการ คือ 1) เพื่อศึกษาสถานการณ์ด้านอาชีพท้องถิ่นชุมชนเปือยน้อย อำเภอเปือยน้อย จังหวัดขอนแก่น 2) เพื่อศึกษากระบวนการนวัตกรรมอาชีวเชิงสร้างสรรค์ ของชุมชนเปือยน้อย อำเภอเปือยน้อย จังหวัดขอนแก่น และ 3) เพื่อศึกษาผลกระทบจากกระบวนการนวัตกรรมอาชีวเชิงสร้างสรรค์ของชุมชนเปือยน้อย อำเภอเปือยน้อย จังหวัดขอนแก่น

สำหรับปรากฏการณ์ทางสังคมในชุมชนคือ ขาดการถ่ายทอดอาชีพ ผลิตภัณฑ์ขาดมาตรฐานและคุณภาพ ขาดความใส่ใจในอาชีพ นักวิจัยอาจใช้วิธีการเชิงคุณภาพเพื่อหา ข้ออธิบายให้แก่ข้อค้นพบนั้น หรือมิเช่นนั้นนักวิจัย จะดำเนินการศึกษาเชิงคุณภาพไปพร้อม ๆ กับการศึกษาเชิงปริมาณ และประยุกต์ใช้ระเบียบวิธีดำเนินการวิจัย (Methodology) ของงานวิจัยเพื่อท้องถิ่น (Community – Based Research : CBR) ของสำนักงานกองทุนสนับสนุนการวิจัย (สกว.) ฝ่ายวิจัยเพื่อท้องถิ่น (กาญจนา แก้วเทพ, 2553 : 49 - 56) ซึ่งมี 7 ขั้นตอน ดังต่อไปนี้

1. แสวงหานักวิจัย คือ การค้นหาชาวบ้านที่สามารถเป็นนักวิจัยได้ ไม่จำกัดเพศ อายุ การศึกษาอาชีพ ฯลฯ

2. การพัฒนาโจทย์วิจัยและการพัฒนาโครงการวิจัย คือการเข้าใจงานวิจัยแบบ Community – Based Research (CBR) เพื่อเชื่อมโยงปัญหาและประเด็น (Text) ให้สัมพันธ์กับบริบทแวดล้อม (Context)

3. การออกแบบวิจัย

4. การทำความเข้าใจร่วม

5. การจัดการข้อมูล ตามวิธีการวิจัยของ CBR เป็นงานวิจัยแบบ Participatory Action Research (PAR) ที่สร้างความเข้าใจร่วมกันที่มีขอบเขตกว้างขวางได้สิ่งอื่น ๆ มากกว่าได้ข้อมูล

6. การใช้ประโยชน์จากข้อมูลคือนำไปเป็นแนวทางแก้ปัญหาในพื้นที่และองค์กร คืนข้อมูลให้ชุมชน นำไปขยายผลสู่กลุ่มอื่นและพื้นที่อื่น เป็นหลักสูตรท้องถิ่น เป็นเนื้อหาการสร้างกลไกการจัดการของชุมชน เป็นนโยบายท้องถิ่น

7. การถอดและสรุปบทเรียน เพื่อให้เกิดนวัตกรรมทางปัญญาเพื่อแก้ปัญหาของท้องถิ่นด้วยการมีส่วนร่วม

**แผนการดำเนินงาน**

แผนการดำเนินงานแบ่งออกเป็น 3 ระยะ คือ

ระยะที่ 1 ศึกษาศึกษาสถานการณ์ด้านอาชีพท้องถิ่นชุมชนเปือยน้อย อำเภอเปือยน้อย จังหวัดขอนแก่นว่าสถานการณ์ด้านอาชีพท้องถิ่นชุมชนเปือยน้อยจากอดีตถึงปัจจุบันมีการเปลี่ยนแปลงไปในด้านใด

ระยะที่ 2 ศึกษาศึกษารูปแบบการเรียนรู้เพื่อความใส่ใจในอาชีพ ของชุมชนเปือยน้อย อำเภอเปือยน้อย จังหวัดขอนแก่น ว่ากระบวนการเรียนรู้เพื่อความใส่ใจในอาชีพ ใช้กระบวนการใดที่เหมาะสมในการพัฒนาอาชีพในชุมชน

ระยะที่ 3 ศึกษาการขับเคลื่อนนวัตกรรมอาชีวเชิงสร้างสรรค์ของชุมชนเปือยน้อย อำเภอเปือยน้อย จังหวัดขอนแก่น ว่าบุคคลที่ผ่านกระบวนการอาชีวเชิงสร้างสรรค์มีคุณสมบัติอย่างไร

**เครื่องมือที่ใช้ในการวิจัย**

ในเบื้องต้นผู้วิจัยได้ทำการศึกษาพื้นทีเทศบาลตำบลเปือยน้อย อำเภอเปือยน้อย จังหวัดขอนแก่น สถานการณ์การสร้างอาชีพและรายได้ต้องอาศัยการมีส่วนร่วมของคนในชุมชนการจัดตั้งกลุ่ม การรวมกลุ่มในการทำกิจกรรมเพื่อนำไปสู่การตัดสินใจร่วมกันผ่านกระบวนการดำเนินการวิจัยตามระเบียบวิธีวิจัยแบบมีส่วนร่วม ตลอดจนการใช้เทคนิคและเครื่องมือ ดังนี้

**ตารางที่ 1** ความสัมพันธ์ของวัตถุประสงค์เครื่องมือ

|  |  |  |
| --- | --- | --- |
| วัตถุประสงค์การวิจัย | เครื่องมือ | กลุ่มเป้าหมาย |
| 1. เพื่อศึกษาสถานการณ์ด้านอาชีพท้องถิ่นชุมชนเปือยน้อย อำเภอเปือยน้อย จังหวัดขอนแก่น | - สนทนากลุ่ม (Focus Group)  - สัมภาษณ์เจาะลึก (In-depth Interview)  - แผนที่ชุมชน  - บันทึกเหตุการณ์สำคัญ | 1. ปราชญ์ชุมชน  2. ผู้นำท้องถิ่น  3. ผู้นำท้องที่  4. ผู้นำชุมชน |
| 2. เพื่อศึกษารูปแบบการเรียนรู้เพื่อความใส่ใจในอาชีพ ของชุมชนเปือยน้อย อำเภอเปือยน้อย จังหวัดขอนแก่น | - สัมภาษณ์เจาะลึก (In-depth Interview)  - สนทนากลุ่ม (Focus Group) | 1. ประธานกลุ่มอาชีพ  2. ผู้แทนเยาวชน  3. สมาชิกกลุ่ม  4. วิทยากรประจำกลุ่ม |
| 3. เพื่อศึกษาการขับเคลื่อนนวัตกรรมอาชีวเชิงสร้างสรรค์ของชุมชนเปือยน้อย อำเภอเปือยน้อย จังหวัดขอนแก่น | - แบบประเมินรายได้ในชุมชน  - แบบบันทึกการสนทนากลุ่ม | 1. ประธานกลุ่มอาชีพ  2. ผู้แทนเยาวชน  3. สมาชิกกลุ่ม  4. วิทยากรประจำกลุ่ม |

**การเก็บรวบรวมข้อมูล**

โดยแบ่งออกเป็น 4 ลักษณะ ได้แก่

1. การศึกษาวิจัยเอกสารและทบทวนวรรณกรรมที่เกี่ยวข้อง (Documentary Research) โดยศึกษาจากหนังสือ บทความ วิทยานิพนธ์และข้อเขียนต่าง ๆ ตลอดจนงานวิจัยที่เกี่ยวข้อง เพื่อกำหนดฐานคิดในการศึกษา

2. การวิจัยเชิงคุณภาพ (Qualitative Research) เริ่มต้นจากการลงพื้นที่สำรวจชุมชนพหุลักษณ์ท้องถิ่นร่วมกับชุมชนและมีการสำรวจซ้ำหลายครั้งโดยผู้วิจัยและคณะผู้ช่วย ทำการเก็บรวบรวมข้อมูลจากการเปิดเวทีชาวบ้านสัมภาษณ์ ปราชญ์ชุมชน ผู้นำท้องถิ่น ผู้นำท้องที่ ผู้นำชุมชน ประธานกลุ่มอาชีพ ผู้แทนเยาวชน สมาชิกกลุ่ม วิทยากรประจำกลุ่ม ประธานกลุ่มอาชีพ

ผู้แทนเยาวชน สมาชิกกลุ่ม วิทยากรประจำกลุ่ม ที่สำคัญคือใช้การสังเกตแบบมีส่วนร่วมการสัมภาษณ์เชิงลึก การสนทนากลุ่ม ทั้งยังใช้การวิจัยเชิงปริมาณ เพื่อกำหนดคุณลักษณะ ของกลุ่มเป้าหมาย ทั้งนี้ในการเก็บรวบรวมข้อมูลนั้น ผู้วิจัยได้เตรียมเทคนิคที่ใช้ในกระบวนการและพร้อมจะปรับเปลี่ยนเทคนิคที่ใช้ให้เหมาะสมกับสถานการณ์ที่เป็นจริงส่วนการเข้าถึงข้อมูลนั้น ผู้วิจัยจะเป็นผู้ดำเนินกระบวนการพร้อมด้วยคณะผู้ช่วยวิจัย ในขณะเดียวกันชุมชนในฐานะผู้ให้ข้อมูลแล้วชุมชนยังเป็นผู้ช่วยเก็บรวบรวมข้อมูลวิจัย ซึ่งข้อมูลที่ได้ทั้งหมดจะทำการเขียนบันทึกลงไว้ในกระดาษชาร์ต ซึ่งเป็นเครื่องมือในการเก็บข้อมูลหลังจากนั้นผู้วิจัยจะทำการถอดเนื้อหาที่ได้บันทึกไว้เป็นเอกสารทุกครั้งไป ดังนั้นข้อมูลที่ได้ จึงประกอบด้วย

2.1 ข้อมูลจากการสำรวจชุมชน พหุลักษณ์ท้องถิ่น

2.2 ข้อมูลจากเวทีชาวบ้าน

2.3 ข้อมูลจากผู้รู้ (Key Success) ประวัติศาสตร์ท้องถิ่น ได้แก่ปราชญ์ชุมชน ผู้นำท้องถิ่น ผู้นำท้องที่ ผู้นำชุมชน ประธานกลุ่มอาชีพ ผู้แทนเยาวชน สมาชิกกลุ่ม วิทยากรประจำกลุ่ม ประธานกลุ่มอาชีพ ผู้แทนเยาวชน สมาชิกกลุ่ม วิทยากรประจำกลุ่ม

2.4 ข้อมูลจากเอกสารท้องถิ่น

3. การวิจัยเชิงปฏิบัติการ (Action Research) ซึ่งมุ่งเน้นการวิจัยเชิงปฏิบัติการ แบบมีส่วนร่วม (Participatory Action Research : PAR) โดยกระบวนการจัดกิจกรรมและกระบวนการสังเกตการณ์แบบมีส่วนร่วม (Observation)

4. การวิจัยเชิงปริมาณ ซึ่งมุ่นเน้นการประเมินสุขภาพสังคม โดยอาศัยเครื่องมือที่เป็นแบบสอบถามเพื่อพิสูจน์ว่าสิ่งดำเนินการมานั้นทำให้ชาวบ้านมีความสุขดีขึ้น หรือมีทัศนคติไปในทางบวกต่อการสร้างนวัตกรรมหรือไม่อย่างไร

ดังนั้นหลังจากที่ผู้วิจัยได้ศึกษาข้อมูลประเด็นเนื้อหาและความสำคัญของเอกสารแล้ว จากนั้นผู้วิจัยก็ได้ลงพื้นที่เพื่อศึกษาและเก็บข้อมูลจากพื้นที่จริง ซึ่งในขั้นตอนการเก็บรวบรวมข้อมูลจากพื้นที่จริงผู้วิจัยได้ดำเนินการดังนี้

1. การสัมภาษณ์ผู้วิจัยสัมภาษณ์เก็บข้อมูลภาคสนาม (Field Studies) คือ กลุ่มเป้าหมายในพื้นที่จริง จากนั้นนำข้อมูลที่ได้มาทำการวิเคราะห์ความต้องการและข้อคิดเห็นเพื่อให้ได้ข้อมูลที่จะนำไปเป็นประเด็นหรือแนวทางในการจัดการสนทนากลุ่มต่อไป

2. การสนทนากลุ่ม (Focus Groups) การสนทนากลุ่ม เป็นการนำประเด็นหรือแนวทางที่ได้จากการวิเคราะห์จากการสัมภาษณ์ของกลุ่มผู้ให้ข้อมูล มาดำเนินการสนทนากลุ่ม เพื่อให้ได้ข้อมูลที่ดีที่สุด โดยผ่านการมีปฏิสัมพันธ์ต่อกันของสมาชิกในวงสนทนา ซึ่งเน้นพลวัตรของกลุ่ม (Group Dynamics) ซึ่งถือว่าคนเราจะพูดหรือแสดงออกถึงความคิดเห็นอย่างเปิดเผยในกลุ่มหรือในที่สาธารณะก็ต่อเมื่อเขารู้สึกสบาย ๆ ภายใต้สภาพแวดล้อมที่คุ้นเคย (Stewart and Shamdasani. 1991 : 144) โดย

2.1 สถานที่จัดสนทนา สถานีอาชีวเชิงสร้างสรรค์กระบวนการเรียนรู้เพื่อความใส่ใจในอาชีพชุมชน เทศบาลตำบลเปือยน้อย อำเภอเปือยน้อย จังหวัดขอนแก่น

2.2 ผู้ดำเนินการสนทนา (Moderator) คือ ผู้วิจัย

2.3 การเลือกสมาชิกสนทนา เลือกผู้สนทนาโดยยึดจุดมุ่งหมายของการวิจัยเป็นหลัก (Purposeful Sampling) โดยเลือกจากกลุ่มคนปราชญ์ชุมชน ผู้นำท้องถิ่น ผู้นำท้องที่ ผู้นำชุมชน ประธานกลุ่มอาชีพ ผู้แทนเยาวชน สมาชิกกลุ่ม วิทยากรประจำกลุ่ม ประธานกลุ่มอาชีพ ผู้แทนเยาวชน สมาชิกกลุ่ม วิทยากรประจำกลุ่มโดยเลือกจากการสัมภาษณ์และเลือกจากการแนะนำต่อ ๆ กันไป โดยผู้วิจัยไปถามประชากรในแต่ละกลุ่มคนใดคนหนึ่ง หรือที่เรียกว่า การเรียนรู้และเข้าถึงชุมชนด้วยการอ้างอิงจากคนหนึ่งไปสู่อีกคนหนึ่งเพื่อให้เข้าถึงผู้ที่ให้ (Snowball Sampling Technique)

2.4 การติดต่อกับผู้ประสานงาน การติดต่อประสานงานกับผู้นำชุมชนและกลุ่มคนซึ่งเป็นกลุ่มเป้าหมาย

2.5 การจัดที่นั่งสนทนากลุ่ม ให้นั่งล้อมวงไม่ห่างกันมากนัก ผู้วิจัยนั่งอยู่หัวกลุ่มเพื่อให้ได้ยินการพูดคุยอย่างทั่วถึงและสามารถแสดงความคิดเห็นให้กับผู้อื่นได้รับฟังอย่างชัดเจนอันจะนำมาซึ่งการสื่อสารที่มีความถูกต้องชัดเจนและยังก่อให้เกิดความสัมพันธ์อันดีระหว่างผู้สนทนาและบุคคลในวงสนทนาด้วย

2.6 การเริ่มสนทนาในช่วงแรกของการสนทนา ผู้ดำเนินการสนทนา เริ่มจากการแนะนำตนเองและทีมงาน (ผู้บันทึกข้อมูล ผู้ประสานและบริการทั่วไป) โดยพยายามสร้างบรรยากาศที่เป็นกันเอง จัดเตรียมอุปกรณ์ (กระดาษ ดินสอ ปากกา เครื่องบันทึกเสียง) ที่ใช้ในการสนทนากลุ่มให้พร้อม หลังจากนั้นจึงดำเนินตามขั้นตอน ต่อไป

2.6.1 อธิบายถึงวัตถุประสงค์และจุดมุ่งหมายในการสนทนากลุ่ม

2.6.2 เกริ่นนำด้วยคำถามอุ่นเครื่องเพื่อสร้างบรรยากาศผ่อนคลายเป็นกันเอง

2.6.3 เมื่อผู้เข้าร่วมสนทนากลุ่มเริ่มมีความคุ้นเคยกัน จึงเริ่มคำถามซึ่งได้จากการวิเคราะห์การสัมภาษณ์ เพื่อเป็นแนวทางประเด็นในการสนทนา

3. เวทียืนยันความน่าเชื่อถือของข้อมูลจัดเวทียืนยันความน่าเชื่อถือของข้อมูล เพื่อยืนยันความน่าเชื่อถือของข้อมูลทั้งหมดในการวิจัยในครั้งนี้ โดยใช้รูปแบบการตรวจสอบแบบสามเส้า (Triangulation) เป็นรูปแบบการเปรียบเทียบข้อค้นพบเพื่อยืนยันความน่าเชื่อถือ ซึ่งประกอบด้วยบุคคลต่าง ๆ ที่ไม่ใช่ผู้วิจัยได้ร่วมกันนำไปปรับปรุง แก้ไข เพิ่มเติมส่วนที่บกพร่องให้มีความถูกต้อง สมบูรณ์ยิ่งขึ้นทำการทบทวนข้อค้นพบ (Review Triangulation) ทั้งด้านความแม่นยำ (Accuracy) ความสมบูรณ์ (Completeness) ความเป็นธรรม (Fair Nese) และความน่าเชื่อถือ (Credibility) (สุภางค์ จันทวานิช. 2549 : 45)

**การสร้างเครื่องมือและการหาคุณภาพของเครื่องมือที่ใช้ในการวิจัย**

**1. วิธีการสร้างและตรวจสอบคุณภาพของเครื่องมือเชิงคุณภาพ**

การสร้างเครื่องมือและการตรวจสอบคุณภาพของเครื่องมือเชิงคุณภาพที่ใช้ในการวิจัยในครั้งนี้ ผู้วิจัยได้ใช้ แบบการบันทึกการสนทนากลุ่ม แบบสัมภาษณ์ แบบสังเกตพฤติกรรม ในการเก็บรวบรวมข้อมูลจากผู้มีส่วนเกี่ยวข้องทั้งหมด โดยจัดทำดังรายละเอียดต่อไปนี้

1.1 แบบบันทึกการสนทนากลุ่ม มีขั้นตอนในการสร้างและตรวจสอบเครื่องมือดังนี้

1.1.1 ศึกษาเอกสาร ทฤษฏีและแนวคิดที่เกี่ยวข้องกับการออกแบบ และการสร้างแบบบันทึกการสนทนากลุ่มของ

1.1.2 กำหนดประเด็นเนื้อหาและสร้างประเด็นเนื้อหาข้อมูลที่เกี่ยวข้องในการสนทนากลุ่ม และจัดทำแบบบันทึกการสนทนากลุ่มให้สัมพันธ์กับวัตถุประสงค์ในการวิจัยที่จะศึกษาขึ้นมา โดยครอบคลุมเนื้อหาเรื่อง การเสริมสร้างสุขภาพสังคม

1.1.3 นำแบบบันทึกการสนทนากลุ่มเสนอต่ออาจารย์ที่ปรึกษาวิทยานิพนธ์ เพื่อขอคำแนะนำและตรวจสอบความถูกต้อง ตลอดจนลักษณะการใช้ภาษา เพื่อแก้ไขปรับปรุง

1.1.4 นำแบบบันทึกการสนทนากลุ่มที่ได้รับการแก้ไขหรือปรับปรุงแล้วนำเสนอต่อผู้เชี่ยวชาญ 5 ท่าน เพื่อพิจารณาความสอดคล้องของข้อคำถามกับวัตถุประสงค์ของการวัด โดยใช้ค่าดัชนีความสอดคล้อง (Index of Objective Congruence : IOC) และให้คำแนะนำในการแก้ไขและปรับปรุงให้ถูกต้องสมบูรณ์ยิ่งขึ้น

1.1.5 นำแบบบันทึกการสนทนากลุ่มปรับปรุงแก้ไข แล้วจัดพิมพ์เพื่อนำไปใช้ในบันทึกการสนทนากลุ่มกับกลุ่มเป้าหมายและกลุ่มผู้ให้ข้อมูลต่อไป

1.2 แบบสัมภาษณ์ มีขั้นตอนในการสร้างและตรวจสอบเครื่องมือ ดังนี้

1.2.1 ศึกษาเอกสาร ทฤษฏีและแนวคิดที่เกี่ยวข้องกับการออกแบบและการสร้างแบบสัมภาษณ์

1.2.2 กำหนดประเด็นเนื้อหาและสร้างประเด็นเนื้อหาข้อมูลที่เกี่ยวข้อง ในการสัมภาษณ์ และจัดทำแบบบันทึกการสัมภาษณ์ให้สัมพันธ์กับวัตถุประสงค์ในการวิจัย ที่จะศึกษาขึ้นมา โดยครอบคลุมเนื้อหาเรื่อง อาชีวเชิงสร้างสรรค์

1.2.3 นำแบบบันทึกการสัมภาษณ์เสนอต่ออาจารย์ที่ปรึกษาวิทยานิพนธ์ เพื่อขอคำแนะนำและตรวจสอบความถูกต้อง ตลอดจนลักษณะการใช้ภาษา เพื่อแก้ไขปรับปรุง

1.2.4 นำแบบบันทึกการสัมภาษณ์ที่ได้รับการแก้ไขหรือปรับปรุงแล้วนำเสนอต่อผู้เชี่ยวชาญชุดเดิม เพื่อพิจารณาความสอดคล้องของข้อคำถามกับวัตถุประสงค์ของการวัด โดยใช้ค่าดัชนีความสอดคล้อง (Index of Objective Congruence : IOC) และให้คำแนะนำในการแก้ไขและปรับปรุงให้ถูกต้องสมบูรณ์ยิ่งขึ้นในการภาษา

1.2.5 นำแบบสัมภาษณ์ปรับปรุงแก้ไข ตามคำแนะนำและข้อเสนอแนะของผู้เชี่ยวชาญให้ถูกต้องสมบูรณ์ แล้วจัดพิมพ์เพื่อนำไปใช้ในการสัมภาษณ์กับกลุ่มเป้าหมายและกลุ่มผู้ให้ข้อมูลต่อไป

1.3 แบบบันทึกการสังเกตพฤติกรรมมีขั้นตอนในการสร้างและตรวจสอบเครื่องมือ ดังนี้

1.3.1 ศึกษาเอกสาร ทฤษฏีและแนวคิดที่เกี่ยวข้องกับการออกแบบและการสร้างแบบบันทึกการสังเกตพฤติกรรมของ

1.3.2 กำหนดประเด็นเนื้อหาและสร้างประเด็นเนื้อหาข้อมูลที่เกี่ยวข้องในกับการสังเกตพฤติกรรม และจัดทำแบบบันทึกการสังเกตพฤติกรรม ให้สัมพันธ์กับวัตถุประสงค์ในการวิจัยที่จะศึกษาขึ้นมา

1.3.3 นำแบบบันทึกการสังเกตพฤติกรรมเสนอต่ออาจารย์ที่ปรึกษาวิทยานิพนธ์ เพื่อขอคำแนะนำและตรวจสอบความถูกต้อง ตลอดจนลักษณะการใช้ภาษา เพื่อแก้ไขปรับปรุง

1.3.4 นำแบบบันทึกการสังเกตพฤติกรรมที่ได้รับการแก้ไขหรือปรับปรุงแล้วนำเสนอต่อผู้เชี่ยวชาญชุดเดิม เพื่อพิจารณาความสอดคล้องของข้อคำถามกับวัตถุประสงค์ของการวัด โดยใช้ค่าดัชนีความสอดคล้อง (Index of Objective Congruence : IOC) และให้คำแนะนำในการแก้ไขและปรับปรุงให้ถูกต้องสมบูรณ์ยิ่งขึ้นในการภาษา

1.3.5 นำแบบบันทึกการสังเกตพฤติกรรมปรับปรุงแก้ไข ตามคำแนะนำและข้อเสนอแนะของผู้เชี่ยวชาญให้ถูกต้องสมบูรณ์ แล้วจัดพิมพ์เพื่อนำไปใช้ในการสังเกตพฤติกรรมกับกลุ่มเป้าหมายและกลุ่มผู้ให้ข้อมูลต่อไป

**2. วิธีการสร้างและตรวจสอบคุณภาพของเครื่องมือเชิงปริมาณ**

การสร้างเครื่องมือและการตรวจสอบคุณภาพของเครื่องมือเชิงปริมาณที่ใช้ใน

การวิจัยในครั้งนี้ ผู้วิจัยได้ใช้ แบบสำรวจความต้องการ แบบประเมินทักษะชีวิตในการเก็บรวบรวมข้อมูลจากผู้มีส่วนเกี่ยวข้องทั้งหมด โดยจัดทำดังรายละเอียดต่อไปนี้

2.1 แบบสำรวจความต้องการมีขั้นตอนในการสร้างและตรวจสอบเครื่องมือ ดังนี้

2.1.1 ศึกษาเอกสาร ทฤษฏีและแนวคิดที่เกี่ยวข้องกับการออกแบบและการสร้างแบบแบบสำรวจความต้องการของ (ไพศาล วรคำ. 2552 : 211)

2.1.2 กำหนดประเด็นเนื้อหาและสร้างประเด็นเนื้อหาข้อมูลที่เกี่ยวข้องในการสำรวจความต้องการและจัดทำแบบสำรวจความต้องการให้สัมพันธ์กับวัตถุประสงค์ ในการวิจัยที่จะศึกษาขึ้นมา

2.1.3 นำแบบสำรวจความต้องการเสนอต่ออาจารย์ที่ปรึกษาวิทยานิพนธ์ เพื่อขอคำแนะนำและตรวจสอบความถูกต้อง ตลอดจนลักษณะการใช้ภาษา เพื่อแก้ไขปรับปรุง

2.1.4 นำแบบสำรวจความต้องการที่ได้รับการแก้ไขหรือปรับปรุงแล้วนำเสนอต่อผู้เชี่ยวชาญชุดเดิม เพื่อพิจารณาความสอดคล้องของข้อคำถามกับวัตถุประสงค์ ของการวัด โดยใช้ค่าดัชนีความสอดคล้อง (IOC) และให้คำแนะนำในการแก้ไขและปรับปรุงให้ถูกต้องสมบูรณ์ยิ่งขึ้นในการใช้ภาษา

2.1.5 นำแบบสำรวจความต้องการปรับปรุงแก้ไข ตามคำแนะนำตามข้อเสนอแนะของผู้เชี่ยวชาญให้ถูกต้องสมบูรณ์ แล้วจัดพิมพ์เพื่อนำไปใช้ในสำรวจความต้องการกับกลุ่มเป้าหมายและกลุ่มผู้ให้ข้อมูลต่อไป

**การวิเคราะห์ข้อมูล**

การวิเคราะห์ข้อมูลในการวิจัยครั้งนี้ ใช้วิธีวิเคราะห์แบบการวิเคราะห์เชิงเนื้อหา (Content Analysis) ซึ่งได้จากการศึกษาเอกสาร (Documentary) แผนที่เดินดินชุมชน การศึกษารายกรณี (Case Study) การสังเกตอย่างมีส่วนร่วม (Participant Observation) การสัมภาษณ์เชิงลึก (In - Depth Interview) การสนทนากลุ่ม (Focus Group) การประชุมเชิงปฏิบัติการ (Workshop) การเขียนบันทึก (Journal) แล้วนำมาวิเคราะห์ สังเคราะห์และนำเสนอเชิงพรรณนา เป็นการวิเคราะห์ทั้งในระหว่างการเก็บข้อมูลและหลังการเก็บข้อมูลโดยการจัดระเบียบข้อมูล (Data Organizing) คือ นำข้อมูลที่ได้จากการศึกษา มาจำแนกตามประเภทและจัดกลุ่มข้อมูลที่ได้โดยการเชื่อมโยงข้อมูลกับแนวคิด ทฤษฎีที่เกี่ยวข้องเพื่ออธิบายผลการศึกษาซึ่งอยู่ในรูปการพรรณนา

ข้อมูลที่ได้จากการเก็บรวบรวมข้อมูล ในการวิจัยครั้งนี้ มีทั้งข้อมูลเชิงปริมาณและข้อมูลเชิงคุณภาพได้มีการตรวจสอบความน่าเชื่อถือของข้อมูลนำข้อมูลมาวิเคราะห์ดังนี้

1. การวิเคราะห์ข้อมูลเชิงปริมาณการวิเคราะห์ข้อมูล ผู้วิจัยได้ใช้โปรแกรมคอมพิวเตอร์สำเร็จรูป โดยวิเคราะห์ข้อมูลโดยวิเคราะห์การประเมินสุขภาพสังคมบนความหลากหลายทางชีวภาพ สถิติที่ใช้ได้แก่ จำนวน ค่าร้อยละ ค่าเฉลี่ย () ค่าส่วนเบี่ยงเบนมาตรฐาน (S.D.)

2. การวิเคราะห์ข้อมูลเชิงคุณภาพ จากการสัมภาษณ์และการสนทนากลุ่มด้วยการวิเคราะห์เนื้อหา (Content Analysis) และวิเคราะห์สรุปอุปนัยโดยมีการจัดกระทำข้อมูลเชิงคุณภาพดังนี้

2.1 นำข้อมูลมาจัดกลุ่มตามวัตถุประสงค์ของการวิจัย

2.2 นำข้อมูลมาจัดแบ่งกลุ่มย่อยตามลักษณะของข้อมูลในแต่ละประเภท

2.3 การอ่านทบทวนข้อมูลที่ได้จัดระเบียบไว้อีกครั้งหนึ่งเพื่อคัดเลือกข้อความที่มีความหมายตรงประเด็นกับเรื่องที่ต้องการวิเคราะห์ พร้อมกับตั้งชื่อกำกับข้อความ

2.4 การแสดงข้อมูลนำข้อมูลย่อยกลุ่มต่าง ๆ ที่มีความหมายสัมพันธ์กันเข้ามารวมกันตามประเด็นหัวข้อการวิเคราะห์ เพื่อบรรยายเรื่องราวที่มีความหมาย เพื่อนำไปสู่คำตอบในการวิจัย

**บทสังเคราะห์ความเป็นนวัตกรรมเพื่อการพัฒนาท้องถิ่น**

ในการศึกษาครั้งนี้มุ่งเน้นการสร้างนวัตกรรมเพื่อการพัฒนาท้องถิ่นด้านอาชีพ

“อาชีวเชิงสร้างสรรค์” นั้น คือ เป็นกระบวนการเรียนรู้ใหม่ในการสร้างรายได้ สร้างอาชีพในชุมชนลดความบกพร่องทางสังคม เกิดการยอมรับของชุมชน ด้วยฐานคิดสร้างสรรค์รายได้บนฐานความใส่ใจในอาชีพ ผลของความใส่ใจในอาชีพจะทำให้ความสัมพันธ์ ของคนในท้องถิ่นดีขึ้น มีอาชีพที่มั่นคง ครอบครัวอบอุ่น คนไม่ทิ้งถิ่นฐาน นับเป็นนวัตกรรมการสร้างสรรค์อาชีพเพื่ออยู่รอด อยู่ได้ อยู่ดี ของชาวเปือยน้อย แผนพัฒนาเศรษฐกิจและสังคมแห่งชาติ ฉบับที่ 11 (พ.ศ. 2555 - 2559) การเรียนรู้ตลอดชีวิตอย่างยั่งยืน เพื่อสร้างภูมิคุมกันด้วยการยึดหลักปรัชญาเศรษฐกิจพอเพียงเป็นแนวทางในการดำรงชีวิต บนหลักการพื้นฐานสำคัญคนเปือยน้อยต้องมีความรู้ ใฝ่เรียนรู้ด้านอาชีพ มีความพยายามพากเพียร อดทน ใช้สติปัญญาตัดสินใจด้วยความระมัดระวัง มีสำนึกในศีลธรรมและจริยธรรม บนฐานหลักพุทธธรรมนาถกรณธรรม 10 ประการ